Vilhelm Bernhard Jentoft

Vilhelm Bernhard Jentoft (født 28. november 1829 i Buksnes i Vestvågøy, død 15. august 1915 i Bodø) var en norsk kjøpmann og politiker (V), som var ordfører i Bodø i 1861 og 1871.

Karriere
I 1855 startet han en alsidig forretning med assortert handel, agentur, dampskipsekspedisjon, notfisk, oppkjøp av seitsild og råfisk. Senere utnevnt til konsul. Jentoft var med på å starte opp Bodø sparebank i 2. januar 1858, der han stilte med 10 spd til egenkapitalen og satt i styret fra oppstarten.Bodø bys historie, s. 178 Koch var en aktiv fiskehandler og hadde hvert år ute ekspedisjoner for å kjøpe saltfisk og lever fra Lofotfisket.Bodø bys historie, s. 163

Notfiske var forbudt i Nordland fram til 1845, så nordlendingene var lite forberedt på stordrift. For å dekke behovet for flere og større nøter startet han opp bøteverksteder sammen med Jens Cornelius Koch, H. M. Fische og Johan Holst.

Han stiftet Bodø Skibsverft i 1864, sammen med Jens Cornelius Koch, Hveding og Ole M. Groth. Verftet holdt til i Jektvika på Burøya og hadde Groth som sjef. Det ble overtatt av J. C. Koch og Albert Bernhoft i 1877.Bodø by 1816-1966 (1966), s. 231

I 1869 ble det startet et fattigvesen i Bodø og Jentoft ble valgt inn i styret fra starten, sammen med Ole M. Groth og H. H. KochBodø by 1816-1966 (1966), s. 244

Han eide Nordlands Amtstidende fra litt etter oppstarten i 1862, sammen med Jens Cornelius Koch og Christian Albrecht Jakhelln. Han trakk seg ut i 1881 og startet Venstre-avisen Bodø Tidende.Bodø by 1816-1966, s. 214Nord-Norges fiskerier, handel, sjøfart og industri: i tekst og billeder (1926), s. 34

Han var direkør i Nordlands Privatbank fra 1893. Han uttalte en gang «Vil de skaff dem et helvete på jord, skal de ha et fartøy liggende på Rønvika».Bodø by 1816-1966 (1966), s. 269

Referanser

Litteratur


Kategori:Ordførere i Bodø